དེ་ཡང་བྱང་ཆུབ་ལྗོན་ཤིང་ལ་སེང་གེའི་སྐུ་བརྙན་བྱོན་པའི་གནས་མཆོག་སྐུ་འབུམ་བྱམས་པ་གླིང་གི་ཤར་ལྷོའི་སྤྱི་ལེ་སུམ་བཅུ་ལྷག་གི་སར་སོང་བ་ན།རྗེ་ཀརྨ་རོལ་བའི་རྡོ་རྗེས་ལུང་བསྟན་དུ་སྦྱར་བའི་གནས་མཆོག་གམ་ཆོས་རྗེ་དོན་གྲུབ་རིན་ཆེན་གྱི་གྲུབ་གནས་སུ་གྱུར་པའི་ཆུ་དཀར་ཐང་གཤོང་གི་ཆུ་དཀར་རི་ཁྲོད་འབོད་པའི་གནས་མཆོག་གི་སར་ཐོན།མཐོང་བ་ཙམ་གྱིས་བྲག་ངོའི་མཚམས་ཁང།དང་སྒྲུབ་ཕུགལྷ་ཁང་གི་སྐུ་གསུང་ཐུགས་རྟེན་མང་པོས་དད་པ་སྙིང་ནས་འདྲེན་པར་གྱུར།ད་ལྟ་གསར་དུ་བཞེངས་པའི་གཙུག་ལག་ཁང་གང་མང་པོ་ཞིག་ཡོད་པ་ལའང།ལྷ་རྟེན་ཆོས་གསུམ་མང་པོས་གང་འདུག་ཡོད་པ་དང།དེ་ནས་རྒྱ་ཡག་ཐང་གི་རི་ཁྲོད་དང་སྒོམ་ཁང།ཨ་གྱ་སྒར་ཁག་གཙོས་ཟི་ན་སྒར་ཁག་དང་མི་ཉག་སྒར་ཁག།ཆུ་བཟང་སྒར་ཁགགསེར་ཏོག་སྒར་ཁག།སྟག་མཚེར་ཚོ་ཤོག་གཙོས་སྒར་ཁག་བརྒྱད་ཀྱི་ཚོ་ཤོག་མཆོད་ཡོན་དང་ལྷ་སྡེ་མི་སྡེ་གང་མང་པོ་ཞིག་གི་སྐྱེས་ལྷའི་གནས་རི་དང་རི་ཁྲོད།མཆོད་རྟེན།ལབ་རྩེ།མཚམས་ཁང།འབུམ་ཁང།རྡོ་མཆོད་རྣམས་རིམ་པ་ལྟར་ཆགས་བཞིན་གནས་ཡོད་པ་རྣམས་ལ་རྒྱང་ནས་ཞལ་མཇལ་ཡང་ཡང་མཐོང་པ་དང་ཞོར།བརྙན་པར་རེ་ཡང་བླངས་ནས་ལོན་ཐུབ་པ་བྱུང།དེ་ནས་གནས་མཆོག་རྡོ་རྗེ་གདན་དང་མཚུངས་བའི་སྐུ་འབུམ་བྱམས་པ་གླིང་གི་རུ་གསར་འའབོད་པའི་བྱང་ཤར་ཕྱོགས་སུ་ས་ལེ་བར་བཅུ་ལྷག་གི་སར་བརྒལ་བས་ན།རྒྱ་ཡག་ཐང་དང་ཟི་ན་ཐང།མདོ་བ་ཐང།ཞིང་སྐྱོང་ཐང་དུ་འབོད་བཞིན་ཡོད་པའི་ཐང་ཆེན་བཞིའི་ཚོ་ཤོག་གི་བོད་པ་རྐྱང་གི་སྡེ་འབངས་ཀྱི་ལ་འབུར་ཚོ་བ་དང་ཀླུ་འབུམ་ཚོ་བ།ཨ་དཀར་ཚོ་བ།བུམ་པ་ཚོ་བ།ཞལ་དཀར་ཚོ་བ་དང་བཅས་བའི་སྐུ་འབུམ་ཚོ་དྲུག་གི་ལྷ་སྡེ་མི་སྡེ་གང་མང་པོ་ཞིག་གི་བསྡོད་འབངས་རྣམས་སྐུ་འབུམ་བྱམས་པ་གླིང་གི་གཡས་གཡོན་སྟོད་སྨད་ཀུན་དུ་དཀྱིལ་འཁོར་གཅིག་གི་ལྷ་ཚོགས་བཞིན་བརྗིད་ཆགས་སུ་གནས་ཡོད་པ་མཐོང།ཁྱད་པར་སྐུ་འབུམ་ཚོ་དྲུག་གི་ཡོན་བདག་དད་ལྡན་དང་བླངས་པ་རྣམས་ཀྱིས་སྐུ་འབུམ་དགོན་གཞུང་གཙོས་ཨ་ཀྱ་སྐུ་ཕྲེང་རིམ་བྱོན་ཚང་གི་ཐུགས་དགོངས་སྤྱི་བོའི་ཅོད་པན་དུ་བཀུར་ཏེ་བརྩེ་སེམས་དང་དད་གུས་ཆེན་པོས་ཞྭ་སེར་བསྟན་པའི་རིང་ལུགས་དྲི་མ་མེད་པར་མཐུན་རྐྱེན་སྦྱོར་འཇགས་གང་ལེགས་ཤིག་ཆད་མེད་དུ་སྒྲུབ་བཞིན་ཡོད་པ་སྟེ།ས་གནས་ཚོ་དྲུག་གི་ཡུལ་མི་ཀུན་པོས་ད་ལྟའི་བར་གཅིག་མཐུན་གྱིས་གླེང་གྱིན་འདུག་གོ